​โอกาสทำเงินจากตลาดรถ EV มีอะไรบ้าง
สำหรับผู้ที่สนใจและกำลังมองหาโอกาสจากกระแสรถยนต์ไฟฟ้า สามารถลงทุนทางตรงด้วยการซื้อหุ้นบริษัทที่เป็นผู้ผลิตรถยนต์ไฟฟ้า หรืออุตสาหกรรมที่เกี่ยวเนื่องได้ หากเป็นบริษัทต่างประเทศ อย่างเช่น Tesla ซึ่งจดทะเบียนซื้อขายในตลาดหลักทรัพย์ NASDAQ ประเทศสหรัฐฯ นักลงทุนสามารถเปิดพอร์ตลงทุนหุ้นต่างประเทศได้ หรือหากเป็นบริษัทจดทะเบียนในไทยที่ทำธุรกิจเกี่ยวข้องกับรถ EV ก็สามารถเปิดบัญชีซื้อขายหุ้นกับทางบริษัทหลักทรัพย์ได้เช่นกัน 

อีกทางเลือกในการลงทุนคือ ลงทุนผ่านกองทุนรวมที่เน้นลงทุนด้านนวัตกรรมและเทคโนโลยีที่รับการมาของกระแสรถยนต์ไฟฟ้า อย่างเช่น กองทุน K-CHANGE ที่เน้นด้านนวัตกรรมและสิ่งแวดล้อมตามเทรนด์โลก ที่มีกองทุนหลักคือ Baillie Gifford Positive Change Fund - Class B ซี่งลงทุนในบริษัทนวัตกรรมและเทคโนโลยี เช่น Moderna (8.6%) ASML (8.3%) และ Tesla (6.4%) เป็นต้น หรือ กองทุน K-ATECH ที่เน้นลงทุนในหุ้นเทคโนโลยีทั่วเอเชียครอบคลุมทั้ง จีน ญี่ปุ่น ใต้หวัน เกาหลีใต้ มีกองทุนหลักคือ JPMorgan Pacific Technology - Class C (acc) - USD ที่ถึงแม้ไม่ได้ลงทุนในรถไฟฟ้าแต่ก็ลงทุนในบริษัทเกี่ยวกับเทคโนโลยีที่ทันสมัยและน่าสนใจ เช่น Sea Ltd. Singapore (7.4%) Tencent Holdings Ltd. (4.6%) และ Samsung Electronics Co., Ltd. (4.5%) เป็นต้น ทั้งนี้ตลาดรถยนต์เป็นตลาดที่มีการแข่งขันกันอย่างดุเดือดทั่วโลก นักลงทุนจึงควรพิจารณาความสามารถในการแข่งขันของบริษัทที่จะเข้าไปลงทุนอย่างละเอียด
5.ความรู้ทางการเงิน